stanford-oval/wikipedia huggingface dataset:
יחסי החוץ של תוניסיה
יחסים על פי מדינה > אירופה

| שם המדינה | שנת ייסוד היחסים | הערות |
| --- | --- | --- |
| מלטה מלטה | 1967 |   ערך מורחב – יחסי מלטה–תוניסיה  שתי המדינות חברות באיחוד האירופי וחולקות קשרים היסטוריים ארוכים. למלטה יש שגרירות בתוניס  לתוניסיה יש שגרירות בולטה |
| צרפת צרפת |  |   ערך מורחב – יחסי צרפת–תוניסיה  צרפת הכירה בתוניסיה ב-1956, אולם לאחר שצרפת ביצעה פעולת תגמול בתוניסיה נגד מורדים מאלג'יריה, ניתקה תוניסיה את היחסים עימה. לאחר מכן החלו שתי המדינות לפתח יחסים פוליטיים וכלכליים הדוקים. צרפת מיוצגת בתוניסיה באמצעות שגרירות שהיא מחזיקה בבירה תוניס. צרפת מיוצגת בתוניסיה גם באמצעות 4 קונסוליות שהיא מחזיקה בערים: ג'רבה, ספקס, סוסה, וטוזאור.  תוניסיה מיוצגת בצרפת באמצעות שגרירות שהיא מחזיקה בבירה פריז. תוניסיה מיוצגת בצרפת גם באמצעות 8 קונסוליות שהיא מחזיקה בערים: גרנובל, ליל, ליון, מרסיי, ניס, רובע נאנטר בפריז, שטרסבורג, וטולוז. |
יחסי החוץ של אלג'יריה

יחסי החוץ של אלג'יריה הם מערכת יחסי החוץ הדיפלומטיים שכוננה אלג'יריה עם מדינות וארגונים זרים בעולם. ממשלת אלג'יריה כוננה יחסים דיפלומטיים עם רוב המדינות בעולם, כולל המעצמות ארצות הברית, סין, רוסיה והממלכה המאוחדת.
יחסים עם המעצמות > ארצות הברית

היחסים בין המדינות ידעו עליות ומורדות וכיום מוגדרים כטובים. שתי המדינות משתפות פעולה כנגד הטרור, כאשר אלג׳יריה מובילה מאז פיגועי 11 בספטמבר את החזית נגד הטרור באפריקה.
יחסים עם המעצמות > רוסיה

במלחמת העצמאות של אלג'יריה בשנים 1954–1962, קיבלה אלג'יריה סיוע צבאי מממשלת ברית המועצות. ב-23 במרץ 1962, ארבעה חודשים לפני ההכרזה הרשמית על עצמאותה של אלג'יריה ב-5 ביולי באותה שנה, ברית המועצות הפכה למדינה הראשונה בעולם שקיימה יחסים דיפלומטיים עם אלג'יריה.
קריסתה של ברית המועצות הובילה לצמצום של פרויקטים רבים עם אלג'יריה. עם זאת, כיום מתקיימים בין המדינות יחסים דיפלומטיים, כאשר רוב היחסים מתקיימים בשל סחר שמתקיים בין המדינות ומקדם את האינטרסים של שתיהן.
יחסים עם המעצמות > יפן

היחסים בין שתי המדינות החלו עוד בתקופה בה אלג'יריה הייתה תחת שלטון צרפת, והם מתחילים בשנת 1958, עת החזית הלאומית לשחרור אלג'יריה פתחה משרד מייצג בטוקיו. באותה שנה הוקמה גם שדולת הידידות האלג'יראית–יפנית ביוזמת חברי פרלמנט יפנים ונציגי החזית הלאומית. ארבע שנים מאוחר יותר, ב-1962, הכירה יפן בעצמאות אלג'יריה, ובשנת 1964 נפתחו השגרירויות באלג'יר ובטוקיו.
יחסים עם מדינות אירופה > אזרבייג'ן

אלג'יריה הכירה בעצמאות אזרבייג'ן ב-20 בדצמבר 1991. היחסים הדיפלומטיים בין אזרבייג'ן לאלג'יריה כוננו ב-22 באפריל 1994. שגריר אזרבייג'ן באלג'יריה הוא שאהין עבדולייב, ושגריר אלג'יריה באזרבייג'ן הוא ישר אלייב. באוגוסט 2012, שגריר אלג'יריה ביקר באזרבייג'ן. אלג'יריה מיוצגת באזרבייג'ן על ידי שגרירות שהיא מחזיקה בבאקו, בירת אזרבייג'ן. מנגד, אזרבייג'ן מיוצגת באלג'יריה על ידי שגרירות שהיא מחזיקה באלג'יר, בירת אלג'יריה.
יחסים עם מדינות אירופה > סן מרינו

סן מרינו אינה מיוצגת באלג'יריה בשום דרג, הן בדרג השגרירות והן בדרג הקונסולרי. גם אלג'יריה אינה מיוצגת בסן מרינו בשום דרג, הן בדרג השגרירות והן בדרג הקונסולרי אך עם זאת, השגרירות המייצגת של אלג'יריה בסן מרינו היא זו המצויה ברומא בירת איטליה.
יחסים עם מדינות אירופה > צרפת

הקשר הרשמי הראשון בין המדינות החל בשנת 1526, כאשר אלג'יריה הייתה טריטוריה באימפריה העות'מאנית. ב-1798 יצא נפוליאון בונפרטה, שליט צרפת ומייסד הקיסרות הראשונה, למסע כיבושים במצרים. את מרבית אספקת המזון למסע קיבל הצבא הצרפתי מחברת מסחר יהודית אלג'יראית בשליטת המשפחות בוג'נאח ובכרי. פעילות החברה מומנה באמצעות הלוואה משליט אלג'יריה, חוסיין דיי, והחובות של צרפת היו בעקיפין חובות לדיי האלג'יריאי. החוב תפח עם השנים לכ-14 מיליון פרנק צרפתי, כולל ריבית, אולם בהסדר חוב משנת 1819 הופחת החוב ל־7 מיליוני פרנק בלבד. למרות זאת, הצרפתים לא החלו בהעברת התשלומים, מה שהוביל את חוסיין דיי לזמן אליו ב-30 באפריל 1827 את הקונסולים של צרפת. במהלך הדיון הכה השליט האלג'יראי את הקונסול הצרפתי פייר דיאבל (אנ') באמצעות מניפה נגד זבובים. בשנת 1830 יצא מצרפת צי פלישה אדיר, בן 35 אלף חיילים, על סיפוניהן של כ־600 אוניות. ב-14 ביוני הללו נחתו בעיירת החוף האלג'יראית סידי פרדג' (אנ') 27 ק"מ ממערב לאלג'יר, וב-5 ביולי, לאחר מערכה בת שלושה שבועות, הביסו את הכוחות העות'מאניים. על פי הגרסה הרשמית של צרפת, ממשלתו של שארל העשירי החליטה על הפלישה כתגובה לפגיעה בכבוד הקונסול דיאבל. עם זאת, המלך שארל העשירי הודח במהפכת יולי, כחודש בלבד לאחר הפלישה לאלג'יריה, והכוחות הצרפתיים נותרו בתחומה. האלג'יראים מיהרו להיכנע לאחר נחיתת הצבא הצרפתי וחוסיין דיי נכנע בתמורה לחירותו ושמירת רכושו האישי. הוא הוגלה לנאפולי, שהייתה תחת האימפריה האוסטרית, ובהמשך הוא עבר למצרים. זה היה קיצו של שלטון עות'מאני בן 313 שנים באזור, ותחילת הקולוניאליזם הצרפתי באלג'יריה.
מאז שזכתה אלג'יריה בעצמאותה החל זרם הגירה מאלג'יריה לצרפת, אשר הלך ופחת במהלך המאה ה-20. מספר הוויזות שהונפקו לאלג'יראים ירד מ-270 אלף בשנת 2001 ל-120 אלף איש בשנת 2007. בין השנים 2009 ו-2012 פחת מספר המהגרים מאלג'יריה לצרפת ב-2.6%. נתון זה נבדל משכנותיה מרוקו ותוניסיה מהן דווקא חלה עלייה של 2.4% ו-2.9% בכמות המהגרים. למרות הירידה במספר המהגרים, אחוז המהגרים מאלג'יריה בשנת 2012 עדיין היה הגבוהה ביותר ועמד על כ-7% מסך כל המהגרים.
בשנת 2018 הודה לראשונה נשיא צרפת עמנואל מקרון שצבא צרפת השתמש בעינויים במהלך מלחמת העצמאות של אלג'יריה. לדבריו, עינויים הפכו בעת ההיא לכלי נשק לגיטימי נגד חזית השחרור הלאומית (FLN) ותומכיה.
יחסים עם מדינות אירופה > קפריסין

בנובמבר 1998 פגש שר החוץ האלג'יראי את מקבילו שר החוץ הקפריסאי.
בפברואר 2001 ביקר שר החוץ האלג'יראי בקפריסין.
בנובמבר 2001 קיבל נשיא הרפובליקה של קפריסין, גלפקוס קלירידיס את אישורי השגריר החדש של אלג'יריה, מר אחמד בודהרי.
בספטמבר 2003 נפגש נשיא קפריסין וראשי אלג'יר, סנגל, כווית כדי לדון בסוגיות אזוריות.
יחסים עם מדינות אפריקה > קניה

יחסי אלג'יריה–קניה הם היחסים בין הרפובליקה האלג'יראית הדמוקרטית העממית ובין רפובליקת קניה. לקניה שגרירות באלג'יר, בעוד לאלג'יריה שגרירות בניירובי.
בדצמבר 2013, במסגרת ביקורו בן החמישה ימים באלג'יריה, נפגש יושב ראש האספה הלאומית של קניה ג'סטין מוטורי עם ראש ממשלת אלג'יריה עבד אל-מאלכ סלאל. במהלך שיחותיהם הסכימו שתי המדינות להקים ועדה משותפת אלג'יראית-קנייתית שמטרתה לחזק את הקשר בין שתי המדינות.
בחודש פברואר 2015 ביקר נשיא קניה אוהורו קניאטה באלג'יריה למשך שלושה ימים בהזמנתו של נשיא אלג'יריה עבד אל-עזיז בותפליקה. במהלך ביקורו חנך קניאטה את שגרירות קניה באלג'יריה.
שתי המדינות הסכימו לחזק את היחסים ביניהן, בהם היחסים הפוליטיים, הכלכליים והטכנולוגיים. כחלק ממאמצים אלו שתי המדינות חתמו על שני הסכמי שיתוף פעולה.
שתי המדינות אף הסכימו כי אלג'יריה תרכוש קניינים על ייצור נפט וגז, בעוד קניה תפתח את שעריה בפני אלג'יריה במטרה לסייע במעבר לאנרגיה גאותרמית ומתחדשת.
יחסי החוץ של מלטה

יחסי החוץ של מלטה הם היחסים הדיפלומטיים שבין מלטה ומדינות העולם.
רקע

לאחר קבלת העצמאות בשנת 1964, יצרה מלטה מדיניות של שיתוף פעולה הדוק עם מדינות נאט"ו. מאז 1971 חיפשה המדינה קשרים עם שאר העולם, כולל מדינות קומוניסטיות במזרח אירופה והמדינות הבלתי-מזדהות.
לאחר ניצחונה של מפלגת הלייבור, על פי הוראתה, נסגר משרד נאט"ו במלטה, וצעדות הצי השישי של ארצות הברית למדינה הופסקו.
ב-1979, החליטה מלטה להפוך למדינה נייטרלית והייתה חברה בתנועה הבלתי-מזדהה. מלטה היא משתתפת פעילה באו"ם, חבר העמים, מועצת אירופה, OSCE וארגונים בינלאומיים שונים אחרים. בפורומים אלה, מלטה הביעה לעיתים קרובות את דאגתה לשלום ולפיתוח הכלכלי של אזור הים התיכון.
ב-1 במאי 2004 נסוגה מלטה מהתנועה הבלתי מזדהה. והפכה לחברה מן המניין באיחוד האירופי, עמה היה לה הסכם התאגדות מאז 1971. היא הייתה אחת מעשרה חברים חדשים שהצטרפו בתאריך זה. משרד החוץ בפאלאצו פריזיו מפקח על כיוון מדיניות החוץ של מלטה. למדינה יש קשרים הדוקים עם רוב המדינות הריבוניות, בדגש על הגברת סחר והשקעות זרות ישירות.
יחסים עם מדינות אחרות > אפריקה

| מדינה | התחלת יחסים רשמיים | הערות |
| --- | --- | --- |
| בורקינה פאסו בורקינה פאסו | 8 בפברואר 2008 |  |
| בוטסואנה בוטסואנה | 6 בינואר 2005 |  |
| כף ורדה כף ורדה | 2016 |  |
| ג'יבוטי ג'יבוטי | 2018 |  |
| מצרים מצרים |  | למלטה יש שגרירות בקהיר ו-2 קונסוליות של כבוד באלכסנדריה ובסואץ. |
גמביה גמביה: 
גאנה גאנה: 
| לסוטו לסוטו | 11 באפריל 2006 | שתי המדינות חברות במלואן בחבר העמים הבריטי |
| לוב לוב |  |  שתי המדינות כוננו יחסים דיפלומטיים זמן קצר לאחר עצמאותה של מלטה.  ללוב יש שגרירות בבלזן.  למלטה יש שגרירות בטריפולי. מלטה נהנית מיחסים לבביים עם לוב מאז עצמאותה. בשנת 1984 חתם דום מינטוף על חוזה ידידות ושיתוף פעולה עם משטרו של קדאפי. אמנה זו כללה פרוטוקול ביטחון בו כוחות לוב הסכימו לאמן ולחמש את עמיתיהם במלטה. לוב סיפקה למלטה נפט גולמי מזוקק החל משנת 1975. אזרחי לוב לא דרשו אשרות בכניסה למלטה עד שנת 2004. |
| מאוריטניה מאוריטניה |  | שתי המדינות משתפות פעולה באמצעות פורמט 5 + 5 לפגישות |
| סיירה לאון סיירה לאון | 2001 |  |
| מרוקו מרוקו |  | למלטה יש רק קונסוליית כבוד במרקש |
| טוגו טוגו | 2008 |  |
| תוניסיה תוניסיה | 1967 |  למלטה יש שגרירות בתוניס.  לתוניסיה יש שגרירות בוולטה.  שתי המדינות חברות במלואן באיחוד מדינות הים התיכון.  מלטה ותוניסיה דנות בניצול מסחרי של מדף היבשת בין מדינותיהן, במיוחד לצורך חיפושי נפט  מלטזית וערבית התוניסאית הן שפות דומות מאוד. שתי המדינות חולקות קשרים היסטוריים עשירים מאוד. |
| אוגנדה אוגנדה | 21 ביולי 2004 | שתי המדינות חברות במלואן בחבר העמים הבריטי |
יחסים עם מדינות אחרות > אמריקה

| מדינה | התחלת יחסים רשמיים | הערות |
| --- | --- | --- |
| אנטיגואה וברבודה אנטיגואה וברבודה | 23 ביולי 2004 | שתי המדינות חברות במלואן בחבר העמים הבריטי |
| בליז בליז | 1 באוקטובר 2004 |  |
| ברזיל ברזיל | 1975 |  ברזיל מוסמכת למלטה משגרירותה ברומא, איטליה ומחזיקה קונסוליית כבוד בוולטה.  מלטה מוסמכת לברזיל ממשרד החוץ שלה בוולטה. |
| קנדה קנדה | 1964 |  קנדה מיוצגת במלטה באמצעות שגרירותה ברומא, איטליה וקונסוליה בוולטה.  מלטה מיוצגת בקנדה באמצעות שגרירותה בוושינגטון (ארצות הברית), כאשר שגריר מלטה בארצות הברית משמש גם כנציב העליון של מלטה בקנדה. יש במלטה קונסוליה כללית ב טורונטו ו קונסוליות כבוד בקוויבק סיטי, סנט ג'ון, ואדמונטון.  שתי המדינות חברות במלואן בחבר העמים הבריטי. |
| צ'ילה צ'ילה | 1969 | ביולי 2017 ביקרה נשיאת מלטה מארי לואיז קוליירו פרקה ביקור רשמי בצ'ילה. צ'ילה מוסמכת למלטה משגרירותה ברומא, איטליה והיא מקיימת קונסוליית כבוד בוולטה.  מלטה מוסמכת לצ'ילה ממשרד החוץ שלה בוולטה. |
| גיאנה גיאנה | 12 במרץ1976 | שתי המדינות חברות במלואן בחבר העמים הבריטי |
| מקסיקו מקסיקו | 29 באוקטובר 1975 |  מקסיקו מוסמכת למלטה משגרירותה ברומא, איטליה והיא מקיימת קונסוליית כבוד בוולטה.  מלטה מוסמכת למקסיקו ממשרד החוץ שלה בוולטה. |
| סנט וינסנט והגרנדינים סנט וינסנט והגרנדינים | 10 בדצמבר 2004 | שתי המדינות חברות במלואן בחבר העמים הבריטי |
| טרינידד וטובגו טרינידד וטובגו | 24 בספטמבר 2009 | שתי המדינות חברות במלואן בחבר העמים הבריטי |
| ארצות הברית ארצות הברית | 1964 | מלטה וארצות הברית כוננו יחסים דיפלומטיים מלאים עם עצמאותה של מלטה בשנת 1964; היחסים הכוללים פעילים כיום ולבביים. ארצות הברית עודדה את הקמפיין של מלטה למשוך השקעות פרטיות, ולחברות הפועלות במלטה יש בעלות או השקעה אמריקאית. אלה כוללים בתי מלון גדולים, מתקני ייצור ותיקונים, וכמה משרדים המשרתים פעילויות מקומיות ואזוריות. |
יחסים עם מדינות אחרות > אוקיאניה

| מדינה | התחלת יחסים רשמיים | הערות |
| --- | --- | --- |
| אוסטרליה אוסטרליה | 1967 | שתי המדינות מנהלות יחסים דיפלומטיים ברמה של השגרירות מאז 1967. לאוסטרליה יש נציבות גבוהה בוולטה. יש למלטה שגרירות בקנברה, ו-2 קונסוליות כלליות (במלבורן וסידני), ו-4 קונסוליות כבוד (באדלייד, ולה אסקוט, מלבורן ופרת').  נשיא מלטה אדי פנק אדאמי יצא לביקור ממלכתי באוסטרליה בפברואר 2009, שם נפגש עם המושלת הכללית קוונטין ברייס ועם ראש ממשלת אוסטרליה קווין ראד. במהלך ארוחת ערב רשמית לכבוד נשיא מלטה, קווין ראד הכריז "אוסטרליה לא תהיה שלמה כל כך בלי מלטה". באותו חודש ביקר סגן ראש ממשלת מלטה ושר החוץ טוניו בורג באוסטרליה לדיונים עם שר החוץ האוסטרלי סטיבן סמית', שם נדונו היחסים המסחריים בין שתי המדינות. |
| נאורו נאורו | 19 בנובמבר 2008 |  |
| פפואה גינאה החדשה פפואה גינאה החדשה |  | שתי המדינות חברות מלאות בחבר העמים הבריטי. |
| סמואה סמואה | 22 ביולי2004 |  |
מלטה וחבר העמים הבריטי

מלטה הייתה מדינה חברה בחבר העמים הבריטי מאז 1964, אז הפכה לדומינציה עצמאית בשם 'מדינת מלטה'.
מלטה הפכה לרפובליקה בחבר העמים הבריטי ב-13 בדצמבר 1974, כאשר המושל הכללי האחרון של מלטה, סר אנתוני מאמו הפך לנשיא הראשון של מלטה.
פיגוע הירי בכביש המנהרות

| חלק מפיגועי טרור נגד ישראלים בישראל ובשטחים ב-2024 |
| --- | --- |

 תאריך:  11 בדצמבר 2024
 מקום:  כביש המנהרות
 סוג:  פיגוע ירי
 הרוגים:  1
 פצועים:  3
פיגוע הירי בכביש המנהרות היה פיגוע ירי שהתרחש כנגד קו 291 שנסע מביתר עילית לירושלים ב-11 בדצמבר 2024. בפיגוע נרצח ילד בן 10, יהושע אהרן טוביה שמחה. בנוסף על כך, אישה נפצעה בינוני ושניים נפצעו במצב קל.
על האוטובוס אותרו כ-22 פגיעות ירי. כוחות הביטחון החלו במרדף לאחר המחבל, ולשם כך כיתרו את אזור הכפר חוסאן ואת העיר בית לחם. לאחר כמה שעות המחבל הסגיר את עצמו לידי כוחות הביטחון.
הערות שוליים

↑  לירן תמרי, אלישע בן קימון, גלעד כהן,'"`UNIQ--nowiki-00000000-QINU`"'פיגוע בגוש עציון: ילד נרצח מירי לאוטובוס, עוד 3 נפצעו. מצוד אחר המחבל, באתר ynet, 11 בדצמבר 2024
↑  אפרת פורשר, אמיר בוחבוט‏, ילד בן 10 נרצח ושלושה נפצעו בפיגוע במחסום המנהרות, באתר וואלה, 11 בדצמבר 2024
↑  חזקי ברוך, ילד נרצח בפיגוע ירי בגוש עציון, באתר ערוץ 7, 11 בדצמבר 2024
ערך זה הוא קצרמרבנושא טרור ובנושא ישראל. אתם מוזמנים לתרום לוויקיפדיה ו.
מאמא מיה! (סרט)

ערך זה עוסק בסרט קולנוע מוזיקלי משנת 2008. אם התכוונתם למשמעות אחרת, ראו .
| --- | --- |

כרזת הסרט
 מבוסס על:  Mamma Mia! 
 בימוי:  פילידה לויד
 הופק בידי:  בני אנדרסון  ג'ודי קריימר  גרי גוטצמן  טום הנקס  ביורן אולבאוס  ריטה וילסון
 תסריט:  קת'רין ג'ונסון
 עריכה:  לסלי ווקר 
 שחקנים ראשיים:  מריל סטריפ  אמנדה סייפריד  פירס ברוסנן  קולין פירת'  סטלאן סקושגורד
 מוזיקה:  סטיג אנדרסון 
 צילום:  האריס זמברלוקוס 
 מדינה:  בריטניה ארצות הברית שוודיה
 חברת הפקה:  Playtone 
 חברה מפיצה:  אולפני יוניברסל
 שיטת הפצה:  וידאו על פי דרישה 
 הקרנת בכורה:  21 באוגוסט 2008
 משך הקרנה:  108 דקות
 שפת הסרט:  אנגלית
 סוגה:  קומדיה רומנטית, סרט מוזיקלי, קומדיה מוזיקלית 
 מקום התרחשות:  האיים הקיקלאדיים 
 תקציב:  52 מיליון דולר
 הכנסות:  694.6 מיליון דולר
 הכנסות באתר מוג'ו:   mammamia
 סרט הבא:  מאמה מיה! Here We Go Again
 www.mammamiamovie.com
 דף הסרט ב־IMDb
 
מאמא מיה! (באנגלית: !Mamma Mia) הוא סרט קולנוע בריטי-אמריקאי-שוודי שיצא בשנת 2008 המבוסס על מחזמר בעל אותו השם מהווסט אנד, המבוסס על שירי להקת ABBA. שם הסרט, "Mamma Mia", נלקח משירם של הלהקה, שהגיע לראש המצעדים ברחבי העולם. הסרט הופק על ידי אולפני יוניברסל, בשיתוף עם פלייטון וליטלסטאר והוא צולם ברובו ביוון.
מריל סטריפ, זוכת פרס אוסקר, מובילה את צוות שחקני הסרט, ומשחקת את תפקידה של דונה שרידן, אם יחידנית. פירס ברוסנן משחק את סם, אחד משלושה אבות אפשריים של סופי, בתה של דונה. את סופי משחקת אמנדה סייפריד. פירס ברוסנן זכה על תפקידו בסרט בפרס פטל הזהב בקטגוריית השחקן הגרוע ביותר, הסרט גם זכה לביקורות שליליות, אך היה שובר קופות.
בשנת 2008 יצא לאקרנים "אבבא: הסיפור מאחורי מאמה מיה", סרט תיעודי על הפקת המחזמר והסרט.
בקיץ 2018 יצא לאקרנים סרט המשך הנקרא "מאמה מיה! Here We Go Again", שגם היה שובר קופות.
עלילה

העלילה עוקבת אחר סופי שרידן (אמנדה סייפריד), בחורה צעירה שמקווה לגלות את זהות אביה. יומיים לפני חתונתה, סופי קוראת את יומן אימה, דונה (מריל סטריפ) ושם היא מוצאת שאימה נהלה מערכות יחסים קרובות עם שלושה גברים. היא מזמינה לאי את שלושת הגברים: סם קרמייקל (פירס ברוסנן), ביל אנדרסון (סטלאן סקושגורד) והארי ברייט (קולין פירת'); במהלך שהייתם של השלושה באי, דונה מתמודדת עם אותם שלושה גברים, ואילו סופי מנסה להתמודד עם ארוסה, סקיי, כאשר מתעוררים בה רגשות שהיא לא באמת אוהבת אותו, שמתערבים בבלבולה בקשר לאביה. אל האי מגיעות גם חברותיה של דונה, טניה ורוזי, איתן דונה שרה בלהקת עבר, "דונה והדיינמוס".
יום לפני החתונה כל אחד מהגברים בטוח שהוא הולך למסור את סופי לחתן בחתונתה, מאחר שהאבהות על סופי היא אינה ודאית. לבסוף דונה אמורה למסור אותה. ברגע האמת סופי וסקיי מבינים שהם עוד לא מוכנים לחתונה ומחליטים לדחות אותה ולצאת לטיול מסביב לעולם. סם, שעדיין מאוהב בדונה, מציע לה נישואין והם נישאים. באותו זמן חושף הארי כי הוא נוטה להימשך גם אל גברים, ואילו רוזי וביל הופכים להיות זוג. לבסוף לא מתברר מי האבא.
דמויות

דונה שרידן (מריל סטריפ)
סופי שרידן (אמנדה סייפריד)
סם קרמייקל (פירס ברוסנן)
רוזי (ג'ולי וולטרס)
טניה (כריסטין ברנסקי)
הארי ברייט (קולין פירת')
ביל אנדרסון (סטלאן סקושגורד)
סקיי (דומיניק קופר)
פפר (פיליפ מייקל)
אלי (אשלי לילי)
ליסה (רייצ'ל מקדוואל)
השירים המופיעים בסרט

רשימת השירים המופיעים בסרט בסדר כרונולוגי והמבצעים שלהם בסרט:
| שם השיר | מבוצע על ידי |
| --- | --- |
I Have a Dream: סופי
Honey, Honey: סופי
Money, Money, Money: דונה, טניה ורוזי
!Mamma Mia: דונה
Chiquitita: טניה, רוזי ודונה
Dancing Queen: דונה, טניה ורוזי
Our Last Summer: סופי, ביל, הארי וסם
Lay All Your Love on Me: סקיי וסופי
Super Trouper: דונה, טניה ורוזי
(Gimme! Gimme! Gimme! (A Man After Midnight: סופי, אלי וליסה
The Name of the Game: סופי וביל (סצנה שנמחקה ומופיעה ב-DVD)
Voulez-Vous: צוות השחקנים
.S.O.S: דונה וסם
Does Your Mother Know: טניה ופפר
Slipping Through My Fingers: דונה וסופי
The Winner Takes It All: דונה
I Do, I Do, I Do, I Do, I Do: צוות השחקנים
When All Is Said and Done: צוות השחקנים
Take a Chance on Me: רוזי וביל
!Mamma Mia: צוות השחקנים
I Have a Dream: סופי
Dancing Queen: דונה, טניה ורוזי (ברקע כותרות הסיום)
Waterloo: כל צוות השחקנים (ברקע כותרות הסיום)
Thank You for the Music: סופי (ברקע הכתוביות)
בקופות

הסרט היה לסרט המכניס ביותר שמבוסס על מחזמר ברודוויי עם הכנסות עולמיות של 611.5 מיליון דולר מאז יצא ביוני 2008. בדצמבר 2024, הסרט "מרשעת" הפך לסרט המכניס ביותר עם הכנסות עולמיות של 634.4 מיליון דולר.
הערות שוליים

↑  אי-אף-פי, הגרסה ההוליוודית ל"מאמא מיה" תצולם ביוון, באתר הארץ, 22 באוגוסט 2007
↑  אבנר שביט, עכבר העיר, תל אביב, מאמא מיה: המיוזיקל הגרוע של הקיץ, באתר הארץ, 3 באוגוסט 2008
ירון פריד, תחסכו מעצמכם את העינוי של מאמא מיה, באתר הארץ, 1 באוגוסט 2008
ענת טוריסקי, ‏כשסרט בנות הופך לסרט דודות, באתר גלובס, 3 באוגוסט 2008
↑  אורי קליין, מריל סטריפ שרה על כסף, באתר הארץ, 5 באוגוסט 2008
↑  ניר קיפניס, ‏סיפורים מבית אבבא, באתר גלובס, 20 באוגוסט 2009
↑  איתמר זהר, סרט המשך ל"מאמא מיה!" ייצא בקיץ הבא, באתר הארץ, 21 במאי 2017
↑  איתמר זהר, "מאמא מיה 2" הכניס 34 מיליון דולר בארה"ב בסוף השבוע הראשון שלו, באתר הארץ, 22 ביולי 2018
↑  Paul Grein, ‘Wicked’ Becomes Top-Grossing Film Adaptation of a Broadway Musical: Full List, Billboard, ‏2024-12-29 (באנגלית אמריקאית)
| להקת אבבא |
| --- | --- | --- |
| חברי הלהקה | אנייטה פלטסקוג • ביורן אולבאוס • בני אנדרסון • אנני-פריד לינגסטד |  |
| שירי הלהקה |  Chiquitita •‏ Dancing Queen •‏ Does Your Mother Know •‏ Fernando •‏ Gimme! Gimme! Gimme! (A Man After Midnight) •‏ Honey, Honey •‏ I Do, I Do, I Do, I Do, I Do •‏ I Have A Dream •‏ Knowing Me, Knowing You •‏ Lay All Your Love On Me •‏ Mamma Mia •‏ Money, Money, Money •‏ One Of Us •‏ Our Last Summer •‏ SOS •‏ Slipping Through My Fingers •‏ Super Trouper •‏ Take a Chance on Me •‏ Thank You for the Music •‏ The Day Before You Came •‏ The Name Of The Game •‏ The Winner Takes It All •‏ Under Attack •‏ Voulez-Vous •‏ Waterloo •‏ When All Is Said and Done • ‏ Summer Night City • ‏ Angeleyes • ‏ Move On • ‏ Happy New Year • ‏ Under Attack  •‏ My Mama Said •‏ Watch Out •‏ You Owe Me One •‏ Tropical Loveland •‏ The King Has Lost His Crown  |  |
| שונות | ביורן אגיין - להקת המחווה • מאמה מיה! - המחזמר • מאמה מיה! - הסרט • מאמה מיה! Here We Go Again - סרט ההמשך • אבבא: המוזיאון • דיסקוגרפיה של ABBA |  |
| --- | --- |
בקרת זהויות :  NLI: 987009950818005171  LCCN: no2008140394  VIAF: 178905896   WorldCat (עם VIAF): 178905896
מרווה

| מרווה |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: צינוראים
משפחה:: שפתניים
סוג:: מרווה
שם מדעי
 Salvia ‏לינאוס, 1753
מרווה (שם מדעי: Salvia) היא סוג צמחים ממשפחת השפתניים. הסוג כולל 1,049 מינים ו-78 תת-מינים, ומקיף עשבים חד-שנתיים או רב-שנתיים, בני שיח ולעיתים רחוקות שיחים, על פי רוב הם ריחניים ובעלי מנגנון האבקה מיוחד. מיני המרווה נפוצים כמעט בכל העולם במיוחד באזורים הטרופיים, באזורים הסובטרופיים של אגן הים התיכון ומקסיקו ובאזורים הממוזגים. 23 מיני בר מיוצגים בצמחיית ארץ ישראל או גדלו בישראל מלבד צמחי גן ונוי שאוקלמו בישראל. המרווה היא אחד מצמחי המרפא וצמחי התבלין העתיקים והנפוצים ביותר בארץ ישראל ובאזורי צמחייה ים תיכוניים. החוקרים ד"ר אפרים וחנה הראובני, ובנם נגה הראובני הציעו לצמח את השם מוֹרִיָּה.
מנגנון האבקה

איברי הרבייה של פרח המרווה, שני אבקנים ועמוד עלי אחד, הם ארוכים וערוכים לאורך השפה העליונה של הכותרת. במרבית מיני המרווה, קיים בבסיס הפרח זוג נוסף של אבקנים מנוונים המכונים סטמינודים. בסיסי הסטמינודים, מחוברים לבסיסי האבקנים ועמוד העלי; הסטמינודים עצמם מכילים זירים קצרים ללא מאבקים, המחוברים זה לזה, ומתפקדים כמעין "דוושה". חרק שנשען על בסיס הפרח על-מנת להגיע אל הצוף שבעומק צינור הכותרת, לוחץ על הסטמינודים, מה שגורם להוצאת האבקנים או העלי מתוך הכותרת וכיפופם כלפי מטה. אם החרק מספיק גדול ועומד במקביל לציר הפרח, המאבקים או הצלקת יבואו במגע עם גב החרק. בפרחים בשלב זכרי, המאבקים יפזרו אבקה על גב החרק; בפרחים בשלב נקבי, גרגרי אבקה שעל גב החרק שמקורם בפרחים אחרים יבואו במגע עם צלקת הפרח ויאביקו את הפרח.
מנגנון ההאבקה המתוחכם של פרחי המרווה נועד להסתיר את אבקת הפרחים מפני מאביקי הפרח, ולפזר אותה על גופם באזור בו יתקשו לאסוף אותה. אבקת הפרחים עתירה בחלבון ולכן מהווה משאב יקר גם לצמח המייצר אותה וגם למאביקים המבקרים בפרחיו. הסתרת האבקה ומיקום ממוקד שלה על גוף המאביק, מאפשרים לצמח להסתפק בייצור כמויות קטנות של אבקה, וכך למקסם את סיכויי רבייתו תוך השקעת מינימום משאבים. במקום האבקה היקרה, הצמח מושך את מאביקיו בעזרת גמול צוף, הוא דל בחלבון ולכן דורש פחות משאבים לייצורו.
שימושי המרווה לאדם

למרווה מספר שימושים:
רפואית - במיני מרווה שונים נעשה שימוש כ'צמח מרפא' לתסמינים ותחלואים שונים. עם זאת, נעשו רק מעט מחקרים על האפקט הטיפולי של המרווה, וממצאיהם עדיין ראשוניים ולא ברורים.
תזונתית - מרכיב בזרעי מינים שונים משמש כתוסף תזונה ומקור לחומצות שומן חיוניות.
קולינרית - שימוש בעלי המרווה לחליטת תה ולתיבול מאכלים.
נוי - במיני מרווה שונים כצמח גן ונוי בעל פריחה נאה וניחוח נעים.
ענפי מרווה מיובשים, בחנות בכפר מקריניצה Μακρινίτσα ביווןמיסטית - קיימת חשיבות סמלית למיני מרווה שונים.
המרווה בדת ובמסורת היהודית

אחד ממיני המרווה נזכר גם בתלמוד הבבלי בשבת קט:
במינים אחדים מסתעפים לפעמים ענפי התפרחת בצורה שיש בה דמיון למנורת שבעת הקנים שהייתה בבית המקדש, ויש הסוברים כי מרוות אלו שימשו השראה לצורת המנורה.
מיני מרווה הגדלים בר בארץ ישראל

בישראל וסביבתה גדלים בר 23 מיני מרווה מתוך 140 מינים ממשפחת השפתניים. מרוות פינר (Salvia pinardii) היא שם נרדף למרווה רחבת-גביע.
מיני מרווה הגדלים בר בארץ ישראל > מרווה ארץ-ישראלית

מַרְוָה אֶרֶץ-יִשְׂרְאֵלִית (Salvia palaestina Benth) - עשב רב-שנתי (בן חלוף) נדיר ושעיר. גבעולי התפרחת המשניים נגדיים ויוצרים מראה מנורה (כמו מרוות ירושלים). עלי הבסיס והגבעולים מוארכים או דמויי אזמל, גזורים-מנוצים לאונות. עלי התפרחת (החפים) קרומיים (בשונה ממרווה מלבינה), לבנים עד ורודים לפחות במרכזם. פרחיו לבנים ומדיפים ריח לימון. הכותרת שעירה מבחוץ וצבעה לבן, לעיתים רחוקות ורוד. בבסיס השפה התחתונה של הכותרת לעיתים כתמים בצבע ארגמני כהה. השפה העליונה גדולה. הגביע מכוסה בשערות בלוטיות ואחרות וצבעו ארגמן-סגול. מרווה ארץ-ישראלית, שטיפוס תפוצתה ים-תיכוני ואירנו-טורני, גדלה בחבלי צמחייה ים-תיכוני, בערבות, במדבריות ובתות הספר על מחשופים של סלעים קשים. היא נפוצה בהרי יהודה בערבות בדרום הארץ ומרכזה, ובכל אזורי עבר הירדן המזרחי. ותפוצתה העולמית מצרים, סיני ערב הסעודית, ישראל, ירדן, לבנון סוריה טורקיה ומזרחה לעיראק ואיראן. הפריחה מאפריל ועד אוגוסט.
מיני מרווה הגדלים בר בארץ ישראל > מרווה בוצנית

מַרְוָה בּוּצִינִית (Salvia microstegia boiss. & Balansa) - עשב רב-שנתי המצוי בחגורה ההררית בחרמון, ברום 1200 עד 1900 מ'. לאחר הפשרת השלג היא ניכרת בשושנת עלים גדולים, אפרפרים וצמירים שצמודה לקרקע ובעמוד פריחה מסתעף לזוגות ענפים צדדיים ונגדיים כמנורה. אך, זוגות הענפים העוקבים ממוקמים בזווית ישרה זה לזה. העלים מאונים באופן רדוד. הפרחים שצבע כותרתם לבן צחור, מתפתחים לאורכם של הענפים הצדדים בדורים מרובים ודלילים. כל פרח מלווה בחפה רחב וירוק. הכותרת לבנה כולה מכוסה בשערות סגולות ארוכות, ואורכה 2 עד 2.5 ס"מ וארוכה פי 3 מהגביע. כל חלקי הצמח מכוסים שערות בלוטיות שפרישות שרף דביק. תפוצתה של מרווה בוצנית בהרי המזרח התיכון: פרס, ארמניה, אסיה, עד הרי מול הלבנון והחרמון שהוא גבול תפוצתה בדרום-מערב. הפריחה בחודשים יוני עד אוגוסט.
מיני מרווה הגדלים בר בארץ ישראל > מרווה דביקה

מַרְוָה דְּבִיקָה (.Salvia viscosa Jacq) - עשב רב-שנתי (בן חלוף), ים-תיכוני הררי, גדל בתות בטרגקנטיות של הרים גבוהים. גדל בטורקיה, סוריה לבנון והחרמון בישראל. מרווה דביקה מצויה כפריט משומר בעשביית האוניברסיטה העברית עם מספר צילומים. פריחה מאמצע מרץ ועד אמצע מאי.
מיני מרווה הגדלים בר בארץ ישראל > מרווה דגולה

מַרְוָה דְּגוּלָה (Salvia viridis L) - תפוצתה צפון ישראל ומרכזה. פריחתה סגולה, ולעיתים קרובות מתנוססת בראש התפרחת קבוצת חפים סגולים (ישנן אוכלוסיות חסרות “דגל” במקומות שונים בארץ). בקיץ, לאחר הפריחה היא מאופיינת בדורים דורים של גביעים משתיירים כפופים מטה וצמודים לגבעול התפרחת. עיין ערך מורחב.
מיני מרווה הגדלים בר בארץ ישראל > מרווה כחולה

מרווה כחולה (.Salvia indica L) - צמח גבוה שתפוצתו בהרים מעל 600 מ', פרחיו גדולים וכחולים. ראה ערך מורחב.